b"\n_START_ARTICLE_\nGablet\n_START_PARAGRAPH_\nUn gablet \xc3\xa9s un element en forma de front\xc3\xb3 triangular i en punta que se situa com a coronament de la portalada d'una esgl\xc3\xa9sia o catedral, preferentment g\xc3\xb2tica._NEWLINE_Alguns autors suposen que fou una imitaci\xc3\xb3 en pedra de les construccions en fusta que formaven armadures, construccions que a l'edat mitjana es varen fer servir molt per a cobrir les voltes de monuments que restaven sense acabar per manca de recursos i que posteriorment l'art va simular amb pedra fent-lo servir com a ornamentaci\xc3\xb3._NEWLINE_En el per\xc3\xadode arquitect\xc3\xb2nic esmentat, es mostra senzill i sever, delineat per una cornisa i, a vegades, decorat en el centre amb un tr\xc3\xa8vol, quadrifoli o multifoli. _NEWLINE_En l'arquitectura grega cl\xc3\xa0ssica i en el rom\xc3\xa0nic, el timp\xc3\xa0 \xc3\xa9s una estructura arquitect\xc3\xb2nica similar."